|  |  |  |  |  |  |  |  |
| --- | --- | --- | --- | --- | --- | --- | --- |
|   **Ordinul nr. 326/2018 pentru aprobarea Procedurii privind desemnarea şi notificarea la Comisia Europeană şi celelalte state membre ale Uniunii Europene a organismelor de evaluare a conformităţii ambarcaţiunilor de agrement, motovehiculelor nautice şi echipamentelor maritime** *În vigoare de la 24 aprilie 2018**Publicat în Monitorul Oficial, Partea I nr. 355 din 24 aprilie 2018. Formă aplicabilă la* *15 ianuarie 2022**.* |

|  |  |  |
| --- | --- | --- |
|

|  |  |
| --- | --- |
|  |  |

 |
| Grupează pe: categorii **ani**

|  |
| --- |
|  |
|  |

 |

 |

*Având în vedere Referatul Direcţiei transport naval nr. 47.766/2.615 din 11.12.2017 pentru aprobarea Procedurii privind desemnarea şi notificarea la Comisia Europeană şi celelalte state membre ale Uniunii Europene a organismelor de evaluare a conformităţii ambarcaţiunilor de agrement, motovehiculelor nautice şi echipamentelor maritime,*

*ţinând seama de prevederile art. 33* *alin. (2)* *din Hotărârea Guvernului nr. 464/2017 privind ambarcaţiunile de agrement şi motovehiculele nautice şi ale art. 17* *alin. (3)* *din Hotărârea Guvernului nr. 432/2017 privind echipamentele maritime,*

*în temeiul prevederilor art. 5* *alin. (4)* *din Hotărârea Guvernului nr. 21/2015 privind organizarea şi funcţionarea Ministerului Transporturilor, cu modificările şi completările ulterioare,*

ministrul transporturilor emite următorul ordin:

   **Art. 1. -**   Se aprobă Procedura privind desemnarea şi notificarea la Comisia Europeană şi celelalte state membre ale Uniunii Europene a organismelor de evaluare a conformităţii ambarcaţiunilor de agrement, motovehiculelor nautice şi echipamentelor maritime, prevăzută în anexa ce face parte integrantă din prezentul ordin.

   **Art. 2. -**   La data intrării în vigoare a prezentului ordin se abrogă:

   **a)** Ordinul ministrului lucrărilor publice, transporturilor şi locuinţei nr. 167/2003 pentru aprobarea Normelor metodologice privind desemnarea şi notificarea organismelor de certificare şi a laboratoarelor care realizează evaluarea conformităţii ambarcaţiunilor de agrement, publicat în Monitorul Oficial al României, Partea I, nr. 172 din 19 martie 2003, cu modificările şi completările ulterioare;

   **b)** Ordinul ministrului transporturilor, construcţiilor şi turismului nr. 346/2007 pentru aprobarea Normelor metodologice privind desemnarea şi notificarea laboratoarelor de încercări, precum şi a organismelor de certificare şi de inspecţie care realizează evaluarea conformităţii echipamentului maritim, publicat în Monitorul Oficial al României, Partea I, nr. 179 din 14 martie 2007.

   **Art. 3. -**  Prezentul ordin se publică în Monitorul Oficial al României, Partea I.

|  |  |  |
| --- | --- | --- |
|  |  |  |
|  | Ministrul transporturilor,Lucian Şova |  |

    Bucureşti, 15 martie 2018.

    Nr. 326.

**ANEXĂ**

PROCEDURĂ
privind desemnarea şi notificarea la Comisia Europeană şi celelalte state membre ale Uniunii Europene a organismelor de evaluare a conformităţii ambarcaţiunilor de agrement, motovehiculelor nautice şi echipamentelor maritime